संकल्प बनाने और उसे निभाने के लिए तैयार होना अपने संकल्प को बनाये रखें और उसे पूरा करें अपने संकल्प की शुरूआत करना
यह कोई भी संकल्प हो सकता है, जिसे लोग नव वर्ष के अवसर पर करते हैं, जैसे कि धूम्रपान छोड़ देना और वज़न कम करने वाले बड़े वादे। नोट लिखें जब भी आप निम्नलिखित बातों में से कुछ करते हैं:  अपने स्वास्थ्य में सुधार लाने का विचार करें। खुद से पूछें, क्या मैं ज्यादा पानी पी सकता हूँ? धूम्रपान छोड़ सकता हूँ? फास्ट-फूड या तली हुई चीजें  खाना बंद कर सकता हूँ? क्या मैं शाकाहारी बन सकता हूँ? ज्यादा व्यायाम कर सकता हूँ? दूसरों के साथ अपने संबंधों पर विचार करें। क्या ऐसे तरीके हैं, जिससे मैं अच्छा जीवनसाथी, माता-पिता, अन्य घर के सदस्यों  से अपने रिश्ते सुधा सकता हु? अपने व्यावसायिक जीवन पर विचार करें। अपने आप से पूछें, क्या मैं अपने कार्य में ज्यादा सफल और खुशहाल हो सकता हूँ? क्या मैं ज्यादा सुनियोजित बन सकता हूँ? क्या मैं कार्य टालने की आदत को रोक सकता हूँ? अपने जीवन में सकारात्मक बदलाव लाने के तरीकों पर विचार करें। क्या ऐसे तरीके हैं, जिससे आपकी दुनिया में सक्रियता , जागरूकता ला सकते हैं? अपने लिखे हुए नोट देखें और निर्णय करें कि इन सब में सबसे महत्वपूर्ण बात आपके लिए कौन सी है। इन्हें चुनने में ज्यादा समय न गवाएँ; अक्सर वह ऐसी बात होती है, जो आपको चुभती रहती है और आपके जीवन में विशेष मायने भी रखती है। कुछ तरीके हैं, जिससे आप अपने बड़े लक्ष्य को प्राप्त कर सकते हैं। आपको बड़े संकल्पों को छोटे लक्ष्यों में विभाजित करें ताकि इन्हें निभाने में आसानी हो सकें। अगर आप अपने लक्ष्य को बहुत अस्पष्ट छोड़ दिया, तो आप असमंजस में पड़ सकते हैं और अपने लक्ष्य को प्राप्त करने के तरीकों में अक्सर बदलाव करते रहेंगे। यही प्रणाली तैयार करने का उद्देश्य है। उदाहरण के लिए: अगर नए साल में आपका संकल्प 15 किलो वज़न घटाना है, तो इसे पूरा करने के लिए आप फास्ट-फूड खाना, सॉफ्ट ड्रिंक पीना, मीठा खाना और शराब पीना कम करें और इसके साथ आप पानी ज्यादा पीएं, और मार्च महीने तक, सप्ताह में तीन दिन सैर पर जाएं, और बाद में धीरे-धीरे अतिरिक्त दो दिन जिम जाना शुरू करें। निश्चित करें कि आपके लक्ष्य:  S – Specific या Significant (विशेष या महत्वपूर्ण)। इसका मतलब यह है कि, अपने लक्ष्य को प्राप्त करने के उद्देश्य में प्रणाली भी शामिल होती है। आप विशेष कार्य प्रणाली अपना सकते हैं, जो आपको आपके लक्ष्य को प्राप्त करने में मदद करता है। M – Measurable (गौर करने योग्य)। इसका मतलब यह है कि, लक्ष्य तक पहुँचने पर आपको बदलाव साफ दिखाई देगा। आप कुछ अलग (बेहतर) महसूस करेंगे, क्योंकि आप स्वस्थ है, क्योंकि आपके पारिवारिक या सामाजिक जीवन में सुधार आया है, इत्यादि। A – Attainable (प्राप्त होने के योग्य)। इसका मतलब यह है कि, आपके लक्ष्य उचित है और आप उन तक पहुँच सकते हैं। ऊँची सोच रखने के फायदे हैं, परंतु अपनी सोच इतनी भी ऊँची न रखें, कि लक्ष्य को प्राप्त न करने पर आप निराश और हतोत्साहित हो सकते हैं, और अपने लक्ष्य को बदल भी सकते हैं। उदाहरण के लिए, अगर आपने अपने जीवन में कभी भी दौड़ नहीं लगाई है, तो मैराथन दौड़ को फिलहाल अपने लक्ष्य में शामिल न करें। संभवतः छोटी रेस से शुरूआत करें, जैसे कि 3 किमी या 5 किमी की दौड़, और फिर धीरे-धीरे इस दौड़ की दूरी को बढ़ाते जाएं।  R – Relevant या Rewarding (प्रासंगिक या सार्थक)। इसका मतलब यह है कि, अपने लक्ष्य को प्राप्त करना, आपके लिए अनिवार्य है। कुछ समय से, आप अपने जीवन के किसी पहलू से असंतुष्ट है और इस परिस्थिति को बदलने की प्रेरणा बहुत प्रबल है। T – Trackable (पता लगाना)। यह गौर करने के समान ही है परंतु इसका मतलब है कि, इस प्रक्रिया के जरिये आप अपनी प्रगति का आकलन कर सकते हैं। क्या आपने कोई शेड्यूल बनाया है और क्या आप इसका अनुसरण कर रहे हैं? क्या आप धीरे-धीरे वज़न घटा रहे हैं (यदि यह आपका लक्ष्य है तो)? क्या आप अपने प्रियजनों के साथ प्यार से पेश आते हैं? इत्यादि। अपने परिवार या दोस्तों से अपने लक्ष्य के विषय पर और आपने इस लक्ष्य को क्यों चुना इस बारे में चर्चा करें। यह सबसे महत्वपूर्ण चरण है!  साल भर अपने लक्ष्य को प्राप्त करने के लिए दूसरों की सहायता लें। अगर संभव है तो किसी को अपने साथ लें और जिम जाएं या किसी हेल्थ फूड स्टोर में जाकर सामग्री खरीदें। अगर आप पानी की जगह डायट कोक खरीद रहे हैं, या अपनी सूची के किसी लक्ष्य को अगर आप भूल जाते हैं, तो अपने दोस्त को कहिए कि वह आपको याद दिलायें। जो लोग अपने लक्ष्य के बारे में दूसरों के साथ चर्चा करते हैं, वह अपने लक्ष्य को आसानी से प्राप्त करते हैं, परंतु यह कहना मुश्किल है कि अपने लक्ष्य प्राप्त करने में उन्हें अतिरिक्त सहायता मिलती है, या अपने लक्ष्य प्राप्त न करने पर उन्हें शर्मिंदा होने से डर लगता है, इसलिए चर्चा करते हैं। अपने संकल्प की कॉपी हर कंप्यूटर और इलेक्ट्रॉनिक डिवाइस जो आपके पास है, जैसे कि मोबाइल फोन या टैबलेट में सेव करें।  इसकी एक कॉपी अपने कार्यकारी ईमेल पर भेजे और कार्यकारी कंप्यूटर में भी सेव करें। इसकी एक छोटी कॉपी बनायें और उसे अपने वॉलेट में रखें। इसकी एक कॉपी आप अपने रेफ्रिजरेटर के ऊपर लगा दें! किसी चमकीले पेपर का उपयोग करें, ताकि यह हमेशा आपके नज़र में आएं, और इसे किसी दूसरे कूपन या कलाकृति के पीछे छिपने न दें। पहले से ही सोचकर रखें, कि अगर आप अपने लक्ष्य में एक छोटी सफलता पाते हैं, तो खुद को क्या इनाम देंगे। हर एक सफलता पर खुद को छोटा इनाम दें और लक्ष्य प्राप्त करने के बाद एक “बड़ा इनाम” खुद के लिए सोच लें। अगर आपका लक्ष्य वज़न कम करना है, तो आप खुद के लिए पुराने कपड़ों को नए कपड़ों से खरीदकर बदल दें, क्योंकि हर सफलता पर आपके पुराने कपड़े आप को फिट नहीं होंगे, और जब आप लक्ष्य प्राप्त कर लेंगे, तो किसी अच्छे स्थान पर छुट्टी बिताने की योजना बनाएं। अगर आपको अपनी मेहनत का फल तुरंत नहीं देता है, तो खुद को प्रेरित रखना, और पूरे लगन के साथ जीवन में बदलाव लाना, बड़ा ही मुश्किल लग सकता है। जब कभी भी आप निराश महसूस करेंगे, खुद पर विश्वास रखें कि अपने संकल्प पर डटे रहने से और कायम रहने से, आप अपने लक्ष्य तक पहुँच जाएंगे और यह आपको भविष्य में भी काम में आएंगे। अगर आप वज़न घटाने का प्रयास कर रहे हैं, और वर्कआउट करने में मुश्किलें आ रही है, तो बस इतना सोचे कि, व्यायाम करने से हर मिनट में आप कितना वज़न कम कर रहे हैं, और अपने लक्ष्य के कितना करीब जा रहे हैं। बदलाव का डर आपको हमेशा लक्ष्य प्राप्त करने से रोकता है: लक्ष्य बनाते समय बड़ा ही अच्छा लगता है, परंतु बाद में बदलाव से डर लगने लगता है। इसे खुद के साथ होने से रोकने के लिए, यह समझे कि, आपके बहाने, आपके बदलाव के डर को छिपा रहे हैं।  ”मैं नहीं कर सकता” इससे परे सोचें और “मैं कर सकता हूँ”  और “मैं करूंगा” इस बात पर विचार करें। अपने लक्ष्य को प्राप्त न करने के बहानों को पहचाने। अपने बहानों की सूची बनाने से, आप यह देख सकते हैं, यह कौन से बहाने है और यह जानने के बाद आप बदलाव के डर से आगे निकल सकते हैं। अपने लक्ष्य को प्राप्त न करने पर, आप दूसरों को या परिस्थिति को जिम्मेदार न ठहरायें। अगर आपने लक्ष्य को प्राप्त करने की जिम्मेदारी उठाई है, तो यह अन्य कारण, आपके लक्ष्य प्राप्ति की क्षमता को दुर्बल नहीं कर सकते हैं, जब आपने संकल्प को पूरा करने के बारे में आपने ठान लिया है। ऐसी बातें जो आप आदत से मजबूर होकर करते हैं, और जो आपको आपने लक्ष्य से भटकाते हैं, उन्हें लिखिए। बाद में, ऐसे आदतों को सूची में लिखिए, जिन्हें आप सकारात्मक मानते हैं और जो आपके व्यवहार को संतोषजनक बनाते हैं और आप इन विकल्पों को अपनाना चाहते हैं। इसमें पिछले चरण में बताये गए आदतों को सुधारना भी शामिल है, अगर उन बातों का आप बस एक बार मजा ले सकते हैं, तब भी। उदाहरण के लिए, अगर आप वज़न घटाने का प्रयास कर रहे हैं, और अगर आप अपने परिवार या दोस्तों के साथ समय बिताने के लिए, बाहर खाना खाने की सोच रहे हैं, तो ऐसे रेस्तरां में जाएं, जहां पौष्टिक खाना मिलता है या खाना खाने के बजाय कुछ और करें, ताकि आप परिवार या दोस्तों के साथ मौज मस्ती कर सकें। हर किसी को कभी-कभी बाहर से तनाव देने वालों का सामना करना पड़ता है, और ऐसी घटनाएं आपका ध्यान आपके लक्ष्य से हटाते हैं। अगर किसी कारणवश, अपने लक्ष्य को प्राप्त करने में आप पिछले सप्ताह असफल हुए हैं, तो दुबारा से ध्यान केंद्रित करने के लिए, सोमवार से शुरूआत करें। जैसे अमेरिका में ”मण्डे कैम्पेन” नामक एक नॉन-प्राफिट स्वास्थ्य संगठनों का एक समूह है, जो ज्यादातर स्वास्थ्य संबंधित कार्यक्रम का आयोजन सोमवार को ही करते हैं, जैसे कि “मीट लेस मण्डे”, “डी-स्ट्रेस मण्डे”, और “मूव इट मण्डे”। अगर आपसे कुछ छूट जाता है, तो इतना कठोर न बने, और जो प्रगति आपने की है, उसे याद करें। बस सोमवार से शुरूआत करें। अपनी सहायता के लिए आपने जिस किसी का भी चुनाव किया हो, चाहे फिर वह परिवार, दोस्त, सलाहकार, या और कोई भी हो, मदद के लिए उनसे सहायता लें, ताकि आपके मुश्किल समय में, फिर से शुरूआत करने के लिए आपको प्रोत्साहन मिल सकें। आप अकेले ही सब कुछ कर सकते हैं, यह अपेक्षा न करें; दूसरे लोगों की सलाह, अभिप्राय, और फीडबैक लें, ताकि आपको अपने लक्ष्य की और आगे बढ़ने में मदद मिल सकें। इस साल में, प्रतिदिन घटने वाली कोई एक बात, जिसके लिए आप आभार महसूस करेंगे, उसे सूची में लिखते जाएं और उन्नति जो आप प्राप्त करेंगे, उसके लिए एक वाक्य लिखें। जब आप लिखेंगे, तो इस बात पर विचार करें:  एक दिन में कौन सा वह पल है जो यादगार है? आज आप किस तरह से आगे बढ़े या आपकी जागृकता में कोई बदलाव आया है? इन सब बातों को लिखने से आपको स्थिर होकर अपने लक्ष्य की और प्रेरित होने में मदद मिलेगी। अपने लक्ष्य प्राप्ति की समय सीमा को निर्धारित करने से अधिक महत्वपूर्ण है कि आप अपने लक्ष्य तक पहुँचने की शेड्यूल तैयार करें। कुछ लक्ष्य ऐसे भी होते हैं, जिन्हें प्राप्त करने के बाद भी, वास्तव में जीवन भर निभाना पड़ता है, और जिससे आपके जीवन में परिवर्तन आता है।  उदाहरण के लिए, वज़न कम करने और अपने संबंधों में सुधार लाने के लक्ष्य प्राप्ति के बाद भी यह संकल्प कभी भी “खत्म” नहीं होते। एक बार आपने वज़न घटा लिया है, तो उसे हमेशा बनाये रखने के लिए आपको स्वस्थ जीवनशैली अपनानी पड़ेगी। वैसे ही अच्छे संबंध बनाये रखने के लिए, आपको वही बाते जारीं रखना पड़ेगा जो आपने संकल्प के शुरूआत करते समय की थी। इसलिए इन बातों पर विचार करें: अगर आपका लक्ष्य वज़न घटाने का है, तो निश्चित कर लें कि, यदि आप निश्चित रूप से कुछ वज़न घटाना चाहते हैं, तो इस लक्ष्य को प्राप्त करने के लिए आप काफी समय देंगे, और अपने व्यायाम के शेड्यूल लिखें और हर रोज अपने आहार में करने वाले बदलाव को भी नोट कर लें। अगर आप अच्छे माता-पिता या दोस्त बनना चाहते हैं, या अपने कार्य में ज्यादा सफल होना चाहते हैं, तो अपने प्रणाली की सूची में लिखे गए लक्ष्यों को कब और कैसे निभाएंगे, इसका शेड्यूल तैयार करें। मन में प्रेरणा उत्पन्न होने तक इंतजार न करें। अपने लक्ष्य की और पहला कदम बढ़ाने के लिए 1 जनवरी से बेहतरीन दिन कोई नहीं है। अगर आपका लक्ष्य वज़न घटाने का है, तो यह मत कहिए, “मैं इसकी शुरूआत कल से करूंगा।“ आपने यह सुना ही होगी, “कल करें सो आज, आज करें सो अब!”। फिर सोचना क्या, तुरंत शुरूआत करें! शुरूआत करना शायद सबसे मुश्किल कार्य लग सकता है, परंतु जैसे-जैसे यह कार्य आपकी दिनचर्या बन जाएंगी, तब यही कार्य आपको आसान लगने लगेगा। मेन्टर (विश्वसनीय सलाहकार) के साथ बैठकर मूल्यांकन की तिथि निर्धारित करें। ऐसा करने से अपने लक्ष्य पर ध्यान केंद्रित करने में और सुधार के लिए तरीकों का मूल्यांकन करने में मदद मिलेगी। अगर आप किसी ऐसे व्यक्ति को ढूंढ सकते हैं जिसका संकल्प आपके संकल्प से मेल खाता हो, तो यह बेहतरीन साबित होगा। अगर आपका कोई दोस्त भी वज़न कम करने की कोशिश कर रहा है, तो अपने दोस्त के साथ इस लक्ष्य में आगे बढ़ें और एक दूसरे से प्रेरणा लें। अपने डॉक्टर या ट्रेनर से अपने प्रगति के बारे में सलाह लें। आप अपने कैलिंडर या शेड्यूल में हर रोज लिखें, कि आप उस दिन क्या करने वाले है, किस समय पर करने वाले है, और वास्तव में उस पर अमल करना न भूलें, चाहे आप कितने ही व्यस्त क्यों न हो। अगर आपका लक्ष्य वज़न घटाना है, तो अपने शेड्यूल में लिखें कि आप क्या खाने वाले है, हर सप्ताह आप कब और कैसे व्यायाम करने वाले है। एक बार में एक ही कदम उठाएं और अपनी प्रगति से खुश रहें। निश्चित रूप से आपको आगे बढ़ने के लिए, हर एक छोटे कदम भी उठाने पड़ेंगे, और जब आप इन्हें पूरा करेंगे, तो गर्व के साथ इसे अपने शेड्यूल सूची में से काट लें। आप कितना वज़न कम कर रहे है या आप कितना स्वस्थ महसूस कर रहे है इस बारे में सोचे न कि इस बात पर विचार करें कि अभी आपने अपना निर्धारित वज़न कम नहीं किया है। आप जरूर अपने लक्ष्य को प्राप्त करेंगे। अपनी ऐसे आदतों से छुटकारा पाएं, जो आपके लक्ष्य से मेल नहीं खाते हैं, और आपके लक्ष्य प्राप्ति के रास्ते में बाधा डालते हैं।  उदाहरण के लिए, अपने दौड़ के लिए पहनने वाले जुतो को दरवाजे के पास रखें। फल और सब्जियों को फ्रिज़ में सबसे आगे रखें। फ्रिज़ से सारा जंक फूड हटा दें और ज्यादा न खरीदें। अगर आप अपने परिवार और/या दोस्तों के साथ मौज-मस्ती के तौर पर बाहर खाना खाने के लिए ऐसी जगह जाते हैं, जहां पौष्टिक खाना नहीं मिलता है, तो दूसरी जगह जाने के बारे में सोचे, जहां पौष्टिक खाना मिलता हो। या, बाहर खाना खाने के बारे में सोचे ही नहीं और मौज-मस्ती के तौर पर अलग कुछ करें, जैसे सैर पर जाना या बाइक (साइकिल) चलाना।
खुद में परिवर्तन और सुधार लाने के बारे में विचार करें: एक या दो प्राप्त होने योग्य बड़े लक्ष्य पर विचार करें: लक्ष्य प्राप्त करने की “प्रणाली” तैयार करें: अपनी सूची देखें और उसे याद करने के लिए SMART न्यूमोनिक (याद करने का आसान तरीका) का इस्तेमाल करें: अपने लक्ष्य के बारे में परिजनों से बात करें: अपने संकल्पों की प्रिंट कॉपियाँ बनाएँ: अपने आप को इनाम दें: अपनी सफलता के बारे में खुद को याद दिलाते रहें: बदलाव के डर का सामना करें: अपने पैर पर कुल्हाड़ी मत मारें: अगर संकल्प को पूरा करते समय, आपसे कुछ छूट जाता है, तो फिर से शुरूआत करें: अपने शुभचिंतक से सहायता लें: एक डायरी अपने पास रखें: शेड्यूल तैयार करें: अपने प्लान पर तुरंत अमल करना शुरू करें: उत्तरदायित्व तैयार करें: अपने लक्ष्य के बारे में खुद को याद दिलाते रहें: लक्ष्य प्राप्ति के बारे में सोचने के बजाय, लक्ष्य प्राप्ति की प्रक्रिया पर ध्यान केंद्रित करें: अपने आस-पास ऐसा वातावरण निर्माण करें, ताकि आप अपने लक्ष्य को प्राप्त कर सकें:
https://www.wikihow.com/Accomplish-Your-New-Year%27s-Resolutions https://www.wikihow.com/Accomplish-Your-New-Year%27s-Resolutions https://www.wikihow.com/Accomplish-Your-New-Year%27s-Resolutions
Creating Resolutions and Preparing to Begin Maintaining and Accomplishing Your Resolutions Starting Your Resolutions